Neuvoston 30 päivänä kesäkuuta 1997 vahvistama YHTEINEN KANTA (EY) N:o 30/97 neuvoston direktiivin 97/.../EY antamiseksi yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän



Virallinen lehti nro C 246 , 12/08/1997 s. 0001



Neuvoston 30 päivänä kesäkuuta 1997 vahvistama YHTEINEN KANTA (EY) N:o 30/97 neuvoston direktiivin 97/. . ./EY antamiseksi yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän (97/C 246/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 84 artiklan toisen kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että 1) meriliikenteen alalla toteutettavilla yhteisön toimilla olisi pyrittävä meriturvallisuuden parantamiseen, 2) kalastusalusten turvallisuuta koskevaan Torremolinoksen kansainväliseen yleissopimukseen liittyvä vuonna 1993 tehty pöytäkirja tehtiin 2 päivänä huhtikuuta 1993, 3) panemalla kyseinen pöytäkirja täytäntöön yhteisön tasolla niiden kalastusalusten osalta, jotka purjehtivat jäsenvaltion lipun alla tai toimivat jäsenvaltion sisäisillä aluevesillä tai aluemerellä tai purkavat saaliinsa jäsenvaltion satamaan, tehostetaan kyseisten kalastusalusten turvallisuutta, sillä eri kansallisissa lainsäädännöissä ei vielä edellytetä pöytäkirjassa vahvistettua turvallisuustasoa; kyseisellä yhteisellä turvallisuustasolla varmistetaan yhdenmukaistamalla erilaiset ja vaihtelevat kansalliset turvallisuusvaatimukset se, että samalla alueella toimivat kalastusalukset voivat kilpailla samoin edellytyksin vaarantamatta turvallisuusstandardeja, 4) ottaen erityisesti huomioon sisämarkkinoiden suuruuden, yhteisön tason toiminta on tehokkain tapa vahvistaa yhteinen turvallisuustaso kalastusaluksia varten koko yhteisössä, 5) neuvoston direktiivi on tätä tarkoitusta varten soveltuva oikeudellinen väline, sillä sen avulla voidaan luoda puitteet turvallisuusstandardien yhdenmukaiselle ja pakolliselle soveltamiselle jäsenvaltioissa, samalla kun kullekin jäsenvaltiolle annetaan mahdollisuus valita muoto ja menetelmät, jotka parhaiten soveltuvat sen sisäiseen järjestelmään, 6 useat Torremolinoksen pöytäkirjan tärkeät luvut koskevat yksinomaan kalastusaluksia, joiden pituus on 45 metriä tai enemmän; rajoittamalla pöytäkirjan soveltaminen yhteisön tasolla yksinomaan tälläisiin aluksiin luotaisiin turvallisuusvaje mainittujen kalastusalusten ja pienempien kalastusalusten, joiden pituus on 24-45 metriä, välille ja vääristettäisiin täten kilpailua, 7) kyseisen pöytäkirjan 3 artiklan 4 kohdassa määrätään, että kunkin osapuolen on päätettävä, mitä määräyksiä, jotka koskevat 24 metriä pitempiä aluksia, olisi sevellettava kokonaan tai osittain sen lipun alla purjehtimiseen oikeutettuihin aluksiin, joiden pituus on enemmän kuin 24 metriä, mutta alle määrätyn pituusrajan; kyseisen pöytäkirjan 3 artiklan 5 kohdassa määrätään, että osapuolten on pyrittävä vahvistamaan yhdenmukaiset standardit kyseisiä, samalla alueella toimivia kalastusaluksia varten, 8) turvallisuuden parantamiseksi ja kilpailun vääristymien välttämiseksi tämän direktiivin turvallisuussääntöjä on pyrittävä soveltamaan kaikkiin yhteisön kalastusvyöhykkeillä toimiviin kalastusaluksiin, joiden pituus on 24 metriä tai enemmän riippumatta siitä, minkä lipun alla ne purjehtivat; niiden kolmansien maiden lipun alla purjehtivien kalastusalusten osalta, jotka toimivat jäsenvaltion sisäisillä aluevesillä tai aluemerellä tai jotka purkavat saaliinsa jäsenvaltion satamaan, tämä on pantava täytäntöön kansainvälisen oikeuden yleisten sääntöjen mukaisesti, 9) on edelleen sovellettava yhteisön sosiaalipolitiikan nojalla annettujen neuvoston direktiivien soveltuvia säännöksiä, 10) jäsenvaltioiden olisi kaikista näistä syistä sovellettava uusiin ja tarvittaessa olemassa oleviin kalastusaluksiin, joiden pituus on 45 metriä tai enemmän, Torremolinoksen pöytäkirjan liitteen määräyksiä ottaen huomioon tämän direktiivin liitteessä I luetellut asiaankuuluvat määräykset; jäsenvaltioiden olisi sovellettava myös Torremolinoksen pöytäkirjan liitteen IV, V, VII ja IX luvun määräyksiä sellaisena kuin ne ovat mukautettuna tämän direktiivin liitteellä II kaikkiin uusiin lippunsa alla purjehtiviin aluksiin, joiden pituus on 24 metriä tai enemmän mutta alle 45 metriä, 11) liitteessä III esitetyt erityisvaatimukset ovat perusteltavissa erityisiin alueellisiin olosuhteisiin kuten maantieteellisiin ja ilmastollisiin oloihin liittyvillä syillä; vastaavat määräykset on kehitetty käytettäviksi pohjoisella ja eteläisellä vyöhykkeellä, 12) turvallisuustason edelleen parantamiseksi jäsenvaltion lipun alla purjehtivien alusten olisi oltava liitteessä IV esitettyjen erityisvaatimusten mukaisia, 13) ei tulisi sallia, että kolmansien maiden lipun alla purjehtivat kalastusalukset toimivat jäsenvaltion sisäisillä aluevesillä tai aluemerellä tai purkavat saaliinsa jäsenvaltion satamaan ja näin ollen kilpailevat jäsenvaltion lipun alla purjehtivien alusten kanssa, jollei niiden lippuvaltio ole todistanut, että ne ovat tämän direktiivin teknisten määräysten mukaisia, 14) laivavarusteista 20 päivänä joulukuuta 1996 annetun neuvoston direktiivin N:o 96/98/EY (4) vaatimusten mukaiset varusteet olisi kalastusaluksiin asennettuna ilman eri toimenpiteitä tunnustettava tämän direktiivin kyseisiä varusteita koskevien erityissäännösten mukaisiksi, koska direktiivin 96/98/EY vaatimukset ovat ainakin samantasoiset kuin Torremolinoksen pöytäkirjan ja tämän direktiivin vaatimukset, 15) jäsenvaltioissa voi ilmetä paikallisia olosuhteita, joiden perusteella kaikkiin tietyillä alueilla toimiviin kalastusaluksiin on sovellettava erityisiä turvallisuustoimenpiteitä; jäsenvaltiot voivat myös katsoa aiheelliseksi vahvistaa poikkeuksia Torremolinoksen pöytäkirjan liitteen määräyksiin tai kyseisiä määräyksiä vastaavia vaatimuksia; niillä tulisi olla oikeus toteuttaa kyseisiä toimenpiteitä edellyttäen, että niitä valvotaan komiteamenettelyn mukaisesti, 16) nykyisin ei ole olemassa kalastusaluksia koskevia yhdenmukaisia kansainvälisiä teknisiä standardeja niiden rungon lujuuden, pää- ja apukoneiston sekä sähkö- ja automatiikkalaitteistojen osalta; kyseiset standardit voidaan vahvistaa tunnustettujen järjestöjen tai kansallisten hallintojen sääntöjen mukaisesti, 17) jäsenvaltioiden olisi tämän direktiivin tehokkaan täytäntöönpanon ja soveltamisen valvomiseksi suoritettava tutkimuksia ja myönnettävä vaatimustenmukaisuustodistus kalastusaluksille, jotka ovat tämän direktiivin erityisvaatimusten mukaisia, 18) kalastusalusten olisi oltava satamavaltioiden valvonnan alaisia Torremolinoksen pöytäkirjan 4 artiklassa vahvistetun menettelyn mukaisesti tämän direktiivin täysimittaisen soveltamisen varmistamiseksi; jäsenvaltio voi suorittaa valvontaa myös kolmansien maiden kalastusaluksilla, jotka eivät toimi jäsenvaltion sisäisillä aluevesillä tai aluemerellä tai pura saalistaan jäsenvaltion satamiin, silloin kun ne ovat kyseisen jäsenvaltion jossain satamassa sen varmistamiseksi, että ne ovat kyseisen pöytäkirjan mukaisia sen tultua voimaan, 19) jäsenvaltioiden edustajista muodostuvan komitean on tarpeen avustaa komissiota tämän direktiivin tehokkaassa täytäntöönpanossa; vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä 13 päivänä syyskuuta 1993 annetun neuvoston direktiivin 93/75/ETY (5) 12 artiklassa perustettu komitea voi toimia tässä tehtävässä, 20) tiettyjä säännöksiä voidaan mukauttaa kyseisen komitean avulla kansainvälisellä tasolla tapahtuvan asiaankuuluvan kehityksen huomioonottamiseksi, jotta voitaisiin varmistaa tämän direktiivin yhdenmukainen täytäntöönpano, 21) Kansainväliselle merenkulkujärjestölle (IMO) olisi annettava tieto tästä direktiivistä Torremolinoksen pöytäkirjan mukaisesti, ja 22) jäsenvaltioiden olisi säädettävä tämän direktiivin mukaisesti annettujen kansallisten säännösten rikkomista koskevasta seuraamusjärjestelmästä tämän direktiivin täysimittaisen täytäntöönpanon varmistamiseksi, ON ANTANUT TÄMÄN DIREKTIIVIN: 1 artikla Tarkoitus 1. Tämän direktiivin tarkoituksena on säätää turvallisuusmääräykset niille sekä uusille että olemassa oleville merikalastusaluksille, joiden pituus on 24 metriä tai enemmän, siltä osin kuin Torremolinoksen pöytäkirjaa sovelletaan olemassa oleviin aluksiin, ja jotka - purjehtivat jäsenvaltion lipun alla ja on rekisteröity yhteisössä, tai - harjoittavat toimintaa jonkin jäsenvaltion sisäisillä aluevesillä tai aluemerellä, tai - purkavat saaliinsa jäsenvaltion satamaan. Muuta kuin kaupallista kalastusta harjoittavat virkistysalukset eivät kuulu tämän direktiivin soveltamisalaan. 2. Tällä direktiivillä ei rajoiteta toimenpiteitä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (6) säännöksien, sen erityisdirektiivin eikä erityisesti turvallisuutta ja terveyttä koskevista vähimmäisvaatimuksista kalastusaluksilla tehtävässä työssä 23 päivänä marraskuuta 1993 annetun direktiivin 93/103/EY (kolmastoista direktiivin 89/391/ETY 16 artiklan 1 kohdassa tarkoitettu erityisdirektiivi) (7) soveltamista. 2 artikla Määritelmät Tässä direktiivissä tarkoitetaan 1. `kalastusaluksella` tai `aluksella` alusta, joka on varustettu tai jota käytetään kalojen tai muiden meren elollisten luonnonvarojen pyyntiin kaupallisessa tarkoituksessa, 2. `uudella kalastusaluksella` kalastusalusta, a) josta on tehty rakentamista tai huomattavaa muutosta koskeva sopimus 1 päivänä tammikuuta 1999 tai sen jälkeen, tai b) josta on tehty rakentamista tai huomattavaa muutosta koskeva sopimus ennen 1 päivää tammikuuta 1999 ja joka on luovutettu vähintään kolme vuotta kyseisen päivän jälkeen, tai c) jonka, jos rakentamissopimusta ei ole 1 päivänä tammikuuta 1999 tai sen jälkeen tehty, - köli on laskettu, tai - tietyksi alukseksi tunnistettava rakentaminen alkaa, tai - kokoonpano on aloitettu, ja se käsittää vähintään 50 tonnia tai yhden prosentin kaikkien rakennusaineiden arvioidusta kokonaismäärästä, sen mukaan, kumpi luku on pienempi, 3. `olemassa olevalla kalastusaluksella` kalastusalusta, joka ei ole uusi kalastusalus, 4. `Torremolinoksen pöytäkirjalla` vuonna 1993 tehtyä Torremolinoksen pöytäkirjaa, joka liittyy vuonna 1977 tehtyyn kalastusalusten turvallisuutta koskevaan Torremolinoksen kansainväliseen yleissopimukseen, ja siihen tehtyjä muutoksia, 5. `todistuskirjalla` 6 artiklassa tarkoitettua vaatimustenmukaisuustodistusta, 6. `pituudella` tarkoitetaan, jollei toisin säädetä, 96 prosenttia kokonaispituudesta vesiviivalla, joka on 85 prosentin korkeudella pienimmästä mallisivukorkeudesta, mitattuna kölin yläpinnasta, tai pituutta keularangan etureunasta peräsinvarren keskiöön samalla vesiviivalla, jos tämä pituus on suurempi. Aluksissa, joiden köli on suunniteltu kaltevaksi, on vesiviivan, jolla tämä pituus mitataan, oltava suunnitellun vesiviivan suuntainen, 7. `toiminnan harjoittamisella` kalojen tai muiden meren elollisten luonnonvarojen pyyntiä tai pyyntiä ja käsittelyä, sanotun kuitenkaan rajoittamatta oikeutta viattomaan kauttakulkuun aluemerellä ja merenkulun vapautta 200 meripeninkulman yksinomaisella talousvyöhykkeellä, 8. `hyväksytyllä laitoksella` alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY (8) 4 artiklan mukaisesti hyväksyttyä laitosta. 3 artikla Yleiset vaatimukset 1. Jäsenvaltioiden on varmistettava, että Torremolinoksen pöytäkirjan liitteen määräyksiä sovelletaan niiden lipun alla purjehtiviin sellaisiin kalastusaluksiin, joita määräykset koskevat, jollei tämän direktiivin liitteessä I toisin määrätä. Jollei tässä direktiivissä toisin määrätä, olemassa olevien kalastusalusten on oltava Torremolinoksen pöytäkirjan liitteen asianomaisten vaatimusten mukaisia viimeistään 1 päivänä heinäkuuta 1999. 2. Jäsenvaltioiden on varmistettava, että Torremolinoksen pöytäkirjan liitteen IV, V, VII ja IX luvun vaatimuksia, joita sovelletaan aluksiin, joiden pituus on 45 metriä tai enemmän, sovelletaan myös niiden lipun alla purjehtiviin uusiin kalastusaluksiin, joiden pituus on 24 metriä tai enemmän, jollei tämän direktiivin liitteessä II toisin määrätä. 3. Jäsenvaltioiden on kuitenkin varmistettava, että tietyillä alueilla toimintaa harjoittavat, niiden lipun alla purjehtivat alukset ovat kyseisiä alueita koskevien määräysten mukaisia, kuten liitteessä III määritellään. 4. Jäsenvaltoiden on varmistettava, että niiden lipun alla purjehtivat alukset ovat liitteessä IV esitettyjen erityisten turvallisuusvaatimusten mukaisia. 5. Jäsenvaltioiden on kiellettävä kolmannen maan lipun alla purjehtivilta kalastusaluksilta toiminnan harjoittaminen niiden sisäisillä aluevesillä ja aluemerellä tai saaliiden purkaminen niiden satamissa, jollei niiden lippuvaltion hallinto ole varmentanut sitä, että nämä alukset ovat 1, 2, 3 ja 4 kohdassa ja 5 artiklassa tarkoitettujen vaatimusten mukaisia. 6. Neuvoston direktiivin 96/98/EY liitteen A.1 kohdassa lueteltujen ja kyseisen direktiivin vaatimusten mukaisten laivavarusteiden, jotka on sijoitettu kalastusaluksiin tämän direktiviin säännösten mukaisesti, katsotaan ilman eri toimenpiteitä olevan kyseisten säännösten mukaisia riippumatta siitä, edellytetäänkö näissä säännöksissä varusteiden hyväksymistä ja testaamista lippuvaltion hallintoa tyydyttävällä tavalla. 4 artikla Erityisvaatimukset, vapautukset ja vastaavuudet 1. Jos jäsenvaltio tai ryhmä jäsenvaltioita katsoo, että tietyt paikallisista erityisolosuhteista aiheutuvat tilanteet tai aluksen ominaisuudet edellyttävät tietyllä alueella toimintaa harjoittavilta kalastusaluksilta erityisiä turvallisuustoimenpiteitä, joiden tarve on näytetty toteen, jäsenvaltio saa 4 kohdan menettelyä noudattaen toteuttaa tällaisia erityisiä turvallisuustoimenpiteitä ottaakseen huomioon paikalliset olosuhteet, kuten niiden vesien luonne ja ilmasto-olosuhteet, joilla nämä alukset harjoittavat toimintaa, alusten tekemien matkojen pituus tai alusten ominaisuudet, esimerkiksi niiden rakennusmateriaali. Toteutetut toimenpiteet on lisättävä liitteeseen III. 2. Jäsenvaltioiden on sovellettava Torremolinoksen pöytäkirjan liitteessä olevan 1 luvun 3 säännön 3 kohdan määräyksiä sellaisten toimenpiteiden toteuttamiseksi, joihin sisältyy vapautuksia, tämän artiklan 4 kohdassa säädettyä menettelyä noudattaen. 3. Jäsenvaltiot saavat toteuttaa toimenpiteitä vastaavuuksien myöntämiseksi Torremolinoksen pöytäkirjan liitteessä olevan 1 luvun 4 säännön 1 kohdan mukaisesti tämän artiklan 4 kohdassa säädettyä menettelyä noudattaen. 4. Jäsenvaltion, joka käyttää hyväkseen 1, 2 tai 3 kohdan säännöksiä, on noudatettava seuraavaa menettelyä: a) Jäsenvaltion on ilmoitettava komissiolle toimenpiteistä, jotka se aikoo toteuttaa, nukaan lukien ne yksityiskohtaiset tiedot, jotka ovat tarpeen riittävän turvallisuustason säilymisen vahvistamiseksi. b) Jos kuuden kuukauden kuluessa ilmoituksen saamisesta päätetään 9 artiklassa säädetyn menettelyn mukaisesti, että ehdotetut toimenpiteet eivät ole perusteltuja, kyseistä jäsenvaltiota voidaan vaatia tarkistamaan ehdotettuja toimenpiteitä tai olemaan toteuttamatta niitä. c) Toteutetut toimenpiteet on määriteltävä asiaa koskevassa kansallisessa lainsäädännössä ja niistä on annettava tieto komissiolle, joka ilmoittaa muille jäsenvaltioille kaikista niihin liittyvistä yksityiskohdista. d) Tällaisia toimenpiteitä on sovellettava kaikkiin kalastusaluksiin, jos ne harjoittavat toimintaa samoissa määritellyissä olosuhteissa, ilman niiden lippuun tai toiminnnan harjoittajan kansallisuuteen kohdistuvaa syrjintää. e) Edellä 2 kohdassa tarkoitettuja toimenpiteitä sovelletaan ainoastaan niin kauan kuin kalastusalukset harjoittavat toimintaa määritellyissä olosuhteissa. 5 artikla Suunnittelu-, rakennus- ja huoltostandardit Kalastusalusten rungon, pää- ja apukoneiston sekä sähkö- ja automatiikkalaitteistojen suunnittelun, rakentamisen ja huollon standardeina on käytettävä hyväksytyn laitoksen luokitusta varten määrittelemiä tai hallinnon käyttämiä, aluksen rakennuspäivänä voimassa olevia sääntöjä. Uusien alusten osalta näiden sääntöjen on oltava direktiivin 94/57/EY 14 artiklan 2 kohdassa säädetyn menettelyn ja edellytysten mukaisia. 6 artikla Katsastukset ja todistuskirjat 1. Jäsenvaltioiden on myönnettävä niiden lipun alla purjehtiville, 3 ja 5 artiklan mukaisille kalastusaluksille todistuskirja tämän direktiivin vaatimusten mukaisuudesta sekä varusteluettelo ja tarvittaessa vapautustodistukset. Vaatimustenmukaisuustodistuksen, varusteluettelon ja vapautustodistuksen on oltava liitteessä V esitettyjen mallien mukaiset. Todistuskirjat myöntää lippuvaltion hallinto tai sen puolesta hyväksytty laitos ensimmäisen katsastuksen jälkeen, jonka suorittavat joko lippuvaltion hallinnon omat tai hyväksytyn laitoksen tai lippuvaltion katsastuksen suorittamiseen valtuuttamat jäsenvaltion yksinoikeudella toimivat katsastajat Torremolinoksen pöytäkirjan liitteessä olevan 1 luvun 6 säännön 1 kohdan a alakohdan mukaisesti. 2. Edellä 1 kohdassa tarkoitettujen todistuskirjojen voimassaoloajat eivät saa olla pidempiä kuin Torremolinoksen pöytäkirjan liitteessä olevan 1 luvun 11 säännössä määrätyt ajat. Vaatimustenmukaisuustodistus uusitaan, kun uusintakatsastukset Torremolinoksen pöytäkirjan liitteessä olevan 1 luvun 6 säännön mukaisesti on suoritettu. 7 artikla Valvontasäännökset 1. Kalastusalukset, jotka harjoittavat toimintaa jäsenvaltion sisäisillä aluevesillä tai aluemerellä tai purkavat saaliinsa jäsenvaltion satamaan ja jotka eivät ole kyseisen jäsenvaltion lipun alla purjehtivia kalastusaluksia, ovat jäsenvaltion valvannon alaisia Torremolinoksen pöytäkirjan 4 artiklan mukaisesti ja ilman lippuun tai toiminnan harjoittajan kansallisuuteen kohdistuvaa syrjintää, jotta voidaan varmistaa, että nämä alukset ovat tämän direktiivin mukaiset. 2. Kalastusalukset, jotka eivät harjoita toimintaa jäsenvaltion sisäisillä aluevesillä tai aluemerellä eivätkä pura saalistaan jäsenvaltion satamaan ja jotka purjehtivat toisen jäsenvaltion lipun alla ovat jäsenvaltion valvonnan alaisia silloin, kun ne ovat sen satamissa, Torremolinoksen pöytäkirjan 4 artiklan mukaisesti ja ilman lippuun tai toiminnan harjoittajan kansallisuuteen kohdistuvaa syrjintää, jotta voidaan varmistaa, että nämä alukset ovat tämän direktiivin mukaiset. 3. Kolmannen valtion lipun alla purjehtivat kalastusalukset, jotka eivät harjoita toimintaa jäsenvaltion sisäisillä aluevesillä tai aluemerellä eivätkä pura saalistaan jäsenvaltion satamaan, ovat jäsenvaltion valvonnan alaisia silloin, kun ne ovat sen satamissa, Torremolinoksen pöytäkirjan 4 artiklan mukaisesti, jotta voidaan varmistaa, että ne ovat Torremolinoksen pöytäkirjan mukaiset, sen jälkeen kun pöytäkirja on tullut voimaan. 8 artikla Mukautukset Jäljempänä 9 artiklassa säädetyn menettelyn mukaisesti a) säännöksiä voidaan antaa ja yhdistää - Torremolinoksen pöytäkirjan liitteen määräysten yhdenmukaistetuksi tulkinnaksi, jotka on jätetty yksittäisten sopijapuolten hallintojen harkintavaltaan siinä määrin kuin on tarpeen niiden johdonmukaisen täytäntöönpanon varmistamiseksi yhteisössä, - tämän direktiivin täytäntöönpanemiseksi laajentamatta sen soveltamisalaa. b) Tämän direktiivin 2, 3, 4, 6 ja 7 artiklaa voidaan mukauttaa ja direktiivin liitteitä tarkistaa, jotta tässä direktiivissä voidaan soveltaa Torremolinoksen pöytäkirjaan tehtyjä tarkistuksia, jotka tulevat voimaan tämän direktiivin antamisen jälkeen. 9 artikla Komitea 1. Komissiota avustaa direktiivin 93/75/EY 12 artiklan 1 kohdalla perustettu komitea. 2. Tähän artiklaan viitattaessa sovelletaan seuraavaa menettelyä: a) Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jonka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. b) Komissio päättää suunitelluista toimenpiteistä, jos ne ovat komitean lausunnon mukaiset. c) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kahdeksan viikon kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 10 artikla IMO:lle tehtävä ilmoitus Neuvoston puheenjohtajavaltio ja komissio ilmoittavat IMO:lle tämän direktiivin antamisesta viitaten Torremolinoksen pöytäkirjan 3 artiklan 5 kohtaan. 11 artikla Seuraamukset Jäsenvaltioiden on luotava seuraamusjärjestelmä niiden kansallisten määräysten rikkomisen varalta, jotka on annettu tämän direktiivin nojalla, ja toteutettava kaikki tarvittavat toimenpiteet sen varmistamiseksi, että kyseisiä seuraamuksia sovelletaan. Määrättyjen seuraamusten on oltava tehokkaita, oikeasuhteisia ja vakuuttavia. 12 artikla Täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. Komissio ilmoittaa tästä muille jäsenvaltioille. 13 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 14 artikla Osoitus Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL N:o C 292, 4.10.1996, s. 29. (2) EYVL N:o C 66, 3.3.1997, s. 31. (3) Euroopan parlamentin lausunto 24 päivänä huhtikuuta 1997 (EYVL N:o C 150, 19.5.1997, s. 31), neuvoston yhteinen kanta annettu 30 päivänä kesäkuuta 1997 (sitä ei ole vielä julkaistu virallisessa lehdessä) ja Euroopan parlamentin päätös . . . (sitä ei ole vielä julkaistu virallisessa lehdessä). (4) EYVL N:o L 46, 17.2.1997, s. 25. (5) EYVL N:o L 247, 5.10.1993, s. 19, direktiivi sellaisena kuin se on viimeksi muutettuna direktiivillä 96/39/EY (EYVL N:o L 196, 7.8.1996, s. 7). (6) EYVL N:o L 183, 29.6.1989, s. 1. (7) EYVL N:o L 307, 13.12.1993, s. 1. (8) EYVL N:o L 319, 12.12.1994, s. 20. LIITE I TORREMOLINOKSEN PÖYTÄKIRJAN LIITTEEN MÄÄRÄYSTEN MUKAUTTAMINEN NEUVOSTON DIREKTIIVIN 97/. . ./EY 3 ARTIKLAN 1 KOHDAN SOVELTAMISEKSI I LUKU Yleiset määräykset 2 sääntö: Määritelmät Korvataan 1 kohdassa "uusi alus" tämän direktiivin 2 artiklaan sisältyvällä "uuden kalastusaluksen" määritelmällä. V LUKU Palosuojelu, palon havaitseminen, palonsammutus ja palontorjunta 2 sääntö: Määritelmät Muutetaan normaalia polttokoetta koskeva 2 kohdan loppu normaalilämpökäyrän osalta seuraavasti: ". . . normaali aika-lämpökäyrä määritellään käyränä, joka kulkee jatkuvana seuraavien uunin sisälämpötilapisteiden kautta: >TAULUKON PAIKKA> " VII LUKU Hengenpelastuslaitteet ja -järjestelyt 1 sääntö: Soveltaminen Muutetaan 2 kohta seuraavasti: "13 ja 14 sääntöä on sovellettava myös olemassa oleviin aluksiin, joiden pituus on 45 metriä tai enemmän, jos hallinto voi lykätä näiden sääntöjen vaatimusten täytäntöönpanoa 1 päivään helmikuuta 1999 saakka." 13 sääntö: Hengenpelastukseen tarkoitetut radiolaitteet Muutetaan 2 kohta seuraavasti: "Hallinto voi hyväksyä 1 päivään helmikuuta 1999 saakka olemassa olevissa aluksissa olevat kaksisuuntaiset VHF-radiopuhelimet, jotka eivät ole laitoksen antamien suoritusarvostandardien mukaisia, jos hallinto katsoo, että ne ovat yhteensopivia hyväksyttyjen kaksisuuntaisten VHF-radiopuhelinten kanssa." IX LUKU Radioliikenne 1 sääntö: Soveltaminen Muutetaan 1 kohdan toinen virke seuraavasti: "Olemassa olevien alusten osalta hallinto voi kuitenkin lykätä vaatimusten täytäntöönpanoa 1 päivään helmikuuta 1999 saakka." 3 sääntö: Vapautukset Muutetaan 2 kohdan c alakohta seuraavasti: "jos alus poistetaan pysyvästi käytöstä ennen 1 päivää helmikuuta 2001." LIITE II TORREMOLINOKSEN PÖYTÄKIRJAN LIITTEEN IV, V, VII JA IX LUVUN MÄÄRÄYSTEN MUKAUTTAMINEN PÖYTÄKIRJAN 3 ARTIKLAN 4 KOHDAN MUKAISESTI NIIDEN SOVELTAMISEKSI UUSIIN KALASTUSALUKSIIN, JOIDEN PITUUS ON 24 METRIÄ TAI ENEMMÄN IV LUKU Koneisto ja sähkölaitteet sekä ajoittain miehittämättömät koneistotilat 1 sääntö: Soveltaminen Muutetaan seuraavasti: "Jollei toisin määrätä, tätä lukua on sovellettava uusiin kalastusaluksiin, joiden pituus on 24 metriä tai enemmän." 7 sääntö: Ohjaamon ja koneistotilojen välinen yhteydenpito Lisätään seuraavaa: "On oltava kaksi erillistä viestintävälinettä . . ., joista toinen on konehuoneessa sijaitseva konekäskynvälitin, lukuun ottamatta alle 45 metrin pituisia aluksia, joissa kuljetuskoneistoa ohjataan suoraan ohjaamosta ja joissa hallinto voi hyväksyä muun viestintävälineen kuin konekäskynvälittimen." 8 sääntö: Kuljetuskoneiston valvonta komentosillalta Lisätään 1 kohdan d alakohtaan seuraavaa: ". . . tai valvomo. Alle 45 metrin pituisissa aluksissa hallinto voi hyväksyä, että konehuoneessa sijaitseva valvomo on ainoastaan varavalvomo, jos ohjaamon valvonta- ja ohjausmahdollisuudet ovat riittävät." 16 sääntö: Sähköenergian päälähde Lisätään 1 kohdan b alakohtaan seuraavaa: ". . . koneikkoja pysäytettäessä. Jos jokin generaattorikoneikoista pysäytetään alle 45 metrin pituisissa aluksissa, on tarpeen ainoastaan varmistaa aluksen kulun ja turvallisuuden kannalta tärkeiden laitteiden toiminta." 17 sääntö: Sähköenergian varalähde Lisätään 6 kohtaan seuraavaa: "Tämän säännön mukaisesti asennettu akkuparisto, muut kuin alle 45 metrin pituisissa aluksissa radiolähetin-vastaanotinlaitteisiin asennetut paristot, on asennettava . . ." 22 sääntö: Hälytysjärjestelmä Lisätään 2 kohdan a alakohtaan seuraava: "Hälytysjärjestelmä . . . sopivassa paikassa. Alle 45 metrin pituisissa aluksissa hallinto voi hyväksyä järjestelmän, joka pystyy ilmoittamaan äänimerkein ja merkkivaloin kunkin yksittäisen hälytystoiminnon ainoastaan ohjaamossa." Lisätään 2 kohdan b alakohtaan seuraava: "Vähintään 45 metrin pituisissa aluksissa hälytysjärjestelmän on oltava liitetty . . ." Lisätään 2 kohdan c alakohtaan seuraava: "Aluksissa, joiden pituus on 45 metriä tai enemmän, konemestarin hälytyslaite . . ." V LUKU Palosuojelu, palon havaitseminen, palonsammutus ja palontorjunta 2 sääntö: Määritelmät Muutetaan 14 kohdan b alakohtaa seuraavasti: ". . . vähintään 375 kilowattia". C Osa Korvataan otsikko seuraavasti: "C Osa - Paloturvallisuustoimenpiteet aluksissa, joiden pituus on 24 metriä tai enemmän, mutta alle 60 metriä". 35 sääntö: Palopumput Lisätään seuraava kohta: "V luvun 35 säännön 1 kohdan määräyksen estämättä vahintään kaksi palopumppua on aina oltava." Lisätään 8 kohtaan: "tai 25 m³/h, sen mukaan, kumpi on suurempi." 40 sääntö: Koneistotilojen palonsammutuslaitteet Muutetaan 1 kohdan a alakohta seuraavasti: ". . . vähintään 375 kilowattia . . ." VII LUKU Hengenpelastuslaitteet ja -järjestelyt 1 sääntö: Soveltaminen Muutetaan 1 kohta seuraavasti: 1): Jollei toisin määrätä, tätä lukua on sovellettava uusiin aluksiin, joiden pituus on 24 metriä tai enemmän." 5 sääntö: Pelastusalusten ja valmiusveneiden lukumäärä ja tyypit 1. Muutetaan 3 kohdan alku seuraavasti: "Alusten, joiden pituus on alle 75 metriä, mutta vähintään 45 metriä, on noudatettava seuraavaa:" 2. Lisätään uusi 3 a kohta: "3 a) Alle 45 metrin pituiset alukset on varustettava a) pelastusaluksilla, joiden kokonaistilavuus riittää vähintään 200 prosentille aluksella olevien henkilöiden kokonaismäärästä. Sellainen määrä näitä pelastusaluksia, joka riittää aluksessa olevien henkilöiden kokonaismäärälle, on voitava laskea veteen aluksen kummalta tahansa puolelta, ja b) valmiusveneellä, paitsi jos hallinto pitää tätä määräystyä tarpeettomana aluksen koon ja ohjattavuuden etsintä- ja pelastuspalvelujen sekä säävaroitusjärjestelmien helpon saatavuuden vuoksi tai siksi, että alus harjoittaa toimintaa alueilla, jotka ovat suojassa huonoilta sääolosuhteilta tai toiminnan kausiluonteisuuden vuoksi." 3. Lisätään 4 kohtaan seuraavaa: "2 kohdan a alakohdan, 3 kohdan a alakohdan ja 3 a kohdan a alakohdan vaatimusten noudattamisen sijaan alukset voivat . . ." 10 sääntö: Pelastusrenkaat 1. Muutetaan 1 kohdan b alakohtaa seuraavasti: "kuusi pelastusrengasta aluksiin, joiden pituus on alle 75 metriä, mutta vähintään 45 metriä". 2. Lisätään uusi 1 kohdan c alakohta seuraavasti: "1) c) neljä pelastusrengasta alle 45 metrin pituisiin aluksiin." 13 sääntö: Hengenpelastukseen tarkoitetut radiolaitteet Lisätään uusi 1 a kohta seuraavasti: "1) a) "Alle 45 metrin pituisissa aluksissa kyseisten laitteiden määrä voidaan kuitenkin rajoittaa kahteen, jos hallinto pitää kolmen laitteen vaatimuksen noudattamista tarpeettomana ottaen huomioon aluksen toiminta-alueen ja aluksella työskentelevien henkilöiden lukumäärän." 14 sääntö: Tutkavastaanottimet Lisätään loppuun seuraavaa: ". . . jokaisessa pelastusveneessä ja pelastuslautassa. Kaikissa alle 45 metrin pituisissa aluksissa on oltava vähintään yksi tutkavastaanotin." IX LUKU Radioliikenne 1 sääntö: Soveltaminen Muutetaan 1 kohdan ensimmäinen virke seuraavasti: "Jollei toisin määrätä, tätä lukua on sovellettava uusiin aluksiin, joiden pituus on 24 metriä tai enemmän ja olemassa oleviin aluksiin, joiden pituus on 45 metriä tai enemmän." LIITE III ALUEELLISET JA PAIKALLISET MÄÄRÄYKSET (3 ARTIKLAN 3 KOHTA JA 4 ARTIKLAN 1 KOHTA) A. `Pohjoiset` alueelliset määräykset: 1. Soveltamisalue: Jollei toisin määrätä, tähän liitteeseen lisättyyn karttaan merkityn rajan pohjoispuolella olevat vesialueet lukuun ottamatta ltämerta. Rajan määrittelee pohjoinen leveyspiiri 62° N Norjan länsirannikolta läntiselle pituusasteelle 4° W, siitä läntinen pituuspiiri 4° W pohjoiselle leveysasteelle 60° 30' N, siitä pohjoinen leveyspiiri 60° 30' N läntiselle pituusasteelle 5' W, siitä pituuspiiri 5° W pohjoiselle leveysasteelle 60° N, siitä pohjoinen pituuspiiri 60° N läntiselle leveysasteelle 15° W, siitä läntinen leveyspiiri 15° W pohjoiselle leveysasteelle 62° N, siitä pohjoinen leveyspiiri 62° N läntiselle pituusasteelle 27° W, siitä läntinen pituusaste 27° W pohjoiselle leveysasteelle 59° N ja siitä länteen pohjoinen leveyspiiri 59° N. 2. Määritelmät: `Raskaalla ajojäällä` tarkoitetaan ajojäätä, joka peittää vähintään kahdeksan kymmenesosaa merenpinnasta. 3. III luvun 7 säännön 1 kohta (Toimintaolosuhteet): III luvun 7 säännön 1 kohdassa mainittujen erityisten toimintaolosuhteiden lisäksi on otettava huomioon seuraavat toimintaolosuhteet: e) toimintaolosuhde b), c) tai d) sen mukaisesti, mikä niistä antaa pienimmät arvot vakavuusmuuttujille, jotka sisältyvät 2 säännössä lueteltuihin vakavuusperusteisiin, lasketaan ottaen huomioon jäänmuodostusvara III luvun 8 säännön määräysten mukaisesti, f) nuottakalastajien osalta: lähtö kalastuspaikalta kalastusvälineiden kanssa ilman saalista, 30 prosentin varastoilla, polttoaineella jne., ottaen huomioon jäänmuodostusvara III luvun 8 säännön määräysten mukaiststi. 4. III luvun 8 sääntö (Jäänmuodostus): III luvun 8 säännön erityisvaatimuksia ja Torremolinoksen konferenssin suosituksessa 2 annettuja erityisohjeita on sovellettava kyseisellä alueella, toisin sanoen myös sanotun suosituksen mukana olevassa kartassa esitettyjen rajojen ulkopuolella. III luvun 8 säännön 1 kohdan a ja b alakohdan määräysten estämättä seuraava jäänmuodostusvara otetaan huomioon 63. pohjoisen leveysasteen pohjoispuolella, 28. läntisen pituusasteen ja 11. läntisen pituusasteen välillä toimintaa harjoittavien alusten vakavuuslaskelmissa: a) 40 kilogrammaa/neliömetri avoimilla sääkansilla ja maihinnoususilloilla, b) 10 kilogrammaa/neliömetri vesiviivan yläpuolella olevalla aluksen kummankin laidan ulkonevalla sivualueella. 5. VII luvun 5 säännön 2 kohdan b alakohta ja 3 kohdan b alakohta (pelastusveneiden ja -lauttojen sekä valmiusveneiden lukumäärä ja tyypit): VII luvun 5 säännön 2 kohdan b alakohdan, 3 kohdan b alakohdan ja 3 a kohdan määräysten estämättä kalastusaluksessa, jonka runko on rakennettu hyväksytyn laitoksen sääntöjen mukaisesti raskaan ajojään alueilla harjoitettavaa toimintaa varten Torremolinoksen pöytäkirjan liitteen II/1/2 säännön mukaisesti, 2 kohdan b alakohdassa, 3 kohdan b alakohdassa ja 3 a kohdan b alakohdassa edellytetyn valmiusveneen/pelastusveneen on oltava ainakin osittain katettu (kuten VII luvun 18 säännössä määritellään) ja sen tilavuden on riitettävä kaikille aluksella oleville henkilöille. 6. VII luvun 9 sääntö (Pelastuspuvut ja lämpösuojaimet): VII luvun 9 säännön määräysten estämättä aluksella on oltava jokaista henkilöä varten sopivan kokoinen pelastuspuku, joka on VII luvun 25 säännön määräysten mukainen, mukaan lukien tämän liitteen 1.8 kohdassa luetellut kyseiseen sääntöön sovelletut toimenpiteet. 7. VII luvun 14 sääntö (Tutkavastaanotin): VII luvun B osan määräysten lisäksi jokaisessa pelastusveneessä, valmiusveneessä ja pelastuslautassa on oltava vakiovarusteena hyväksytty tutkavastaanotin, joka pystyy toimimaan 9 gigahertsin taajuuskaistalla. 8. VII luvun 25 sääntö (Pelastuspuvut): VII luvun 25 säännön määräysten estämättä kaikki tämän liitten 1.6 kohdassa edellytetyt pelastuspuvut on valmistettava yhtenä kokonaisuutena eristävästä materiaalista, ja niiden on oltava VII luvun 24 1 kohdan säännön c kohdan i alakohdan kelluvuusvaatimusten mukaisia. Kaikkia muita asiaa koskevia VII luvun 25 säännön vaatimuksia on myös noudatettava. 9. X luvun 3 säännön 7 kohta (Tutkalaitteet): X luvun 3 säännön 7 kohdan määräysten estämättä jokainen alus, jonka pituus on 24 metriä tai enemmän, on varustettava tutkalaitteella hallinnon edellyttämällä tavalla. Tutkalaitteen on pystyttävä toimimaan 9 gigahertsin taajuuskaistalla. 10. X luvun 5 sääntö (Merkinantolaitteet): X luvun 5 säännön määräysten lisäksi jokainen alus, joka harjoittaa toimintaa vesillä, joilla ajojäätä voi esiintyä, on varustettava vähintään yhdellä valonheittimellä, jonka valaistuskapasiteetti on vähintään 1 luksi mitattuna 750 metrin etäisyydeltä. B. `Eteläiset` alueelliset määräykset: 1. Soveltamisalueet: Välimeri ja sen rannikkoalueet, enintään 20 meripeninkulman päässä Espanjan ja Portugalin rannikosta, Atlantin valtameren kesävyöhykkeestä, kuten määritellään vuoden 1966 kansainvälisen lastiviivayleissopimuksen (1), sellaisena kuin se on muutettuna, liitteessä II olevassa `vyöhykkeiden ja kausialueiden kartassa`. 2. VII luvun 9 säännön 1 kohta: Pelastuspuvut VII luvun 9 säännön 4 kohdan määräysten huomioon ottamiseksi lisätään 1 kohdan loppuun seuraava virke: `Alle 45 metrin pituisissa aluksissa ei tarvitse olla enempää kuin kaksi pelastuspukua.` 3. IX luvun 1 sääntö: Radioliikenne - soveltaminen Lisätään uusi 1 kohta seuraavasti: `Tätä lukua on sovellettava myös uusiin aluksiin, joiden pituus on 24 metriä tai enemmän, jos niiden toiminta-alueella on asianmukainen IMO:n yleissuunnitelman mukaisesti toimiva rannikkoasema.` POHJOINEN ALUE >KAAVION ALKU> ICES fishing areas Mean linear scale Nautical miles>KAAVION LOOPU> >VIITTAUS KAAVIOON> (1) Hallitustenvälisen neuvoa-antavan merenkulkujärjestön kutsusta Lontoossa pidetyssä kansainvälisessä lastiviivakonferenssissa 5 päivänä huhtikuuta 1966 hyväksytty Kansainvälinen lastiviivayleissopimus. LIITE IV ERITYISET TURVALLISUUSVAATIMUKSET (3 ARTIKLAN 4 KOHTA) II LUKU Rakenne, vesitiiviys ja varusteet Lisätään seuraavat uudet säännöt: "16 sääntö: Työskentelykannet, joissa on suljettu kansirakenne 1. Tällaisilla kansilla on oltava tehokas tyhjennysjärjestelmä, jonka tyhjennyskapasiteetti on riittävä pesuveden ja kalajätteiden poistamiseksi. 2. Kaikki kalastustoimintaan tarvittavat aukot on varustettava sulkulaitteilla, jotka yksi henkilö voi nopeasti ja tehokkaasti sulkea. 3. Jos saalis tuodaan tällaisille kansille käsittelyä tai jalostusta varten, se on asetettava sumppuun. Kyseisten sumppujen on oltava III luvun 11 säännön mukaisia. On asennettava tehokas tyhjennysjärjestelmä. Työskentelykansi on suojattava asianmukaisesti tahatonta veden tulvimista vastaan. 4. Tällaisilta kansilta on oltava vähintään kaksi poistumistietä. 5. Työskentelytilan sisäkorkeuden on oltava joka kohdassa vähintään 2 metriä. 6. On järjestettävä vähintään 6 ilmanvaihtoa tunnissa tuottava kiinteä tuuletusjärjestelmä. 17 sääntö: Syväysmerkit 1. Kaikissa aluksissa on oltava desimetreissä ilmoitetut syväysmerkit keulan ja perän molemmilla puolilla. 2. Merkit on asetettava mahdollisimman lähelle pystysuoria. 18 sääntö: Jäähdytetyn (RSW) tai kylmän (CSW) meriveden kalasäiliöt 1. Jos käytetään RSW- tai CSW-säiliöitä tai vastaavaa säiliöjärjestelmää, säiliöissä on oltava erillinen kiinteä laite meriveden täyttöä ja tyhjennystä varten. 2. Jos tällaisia säiliöitä käytetään kuivan lastin kuljetukseen, säiliöissä on oltava tyhjennysjärjestelmä ja ne on varustettava asianmukaisin laittein, jotka estävät veden pääsyn tyhjennysjärjestelmästä säiliöön." III LUKU Vakavuus ja siihen liittyvä merikelpoisuus 9 sääntö: Kallistuskoe Lisätään uusi 4 kohta: "4) III luvun 9 säännön 1 kohdassa edellytetyt kallistuskoe ja olosuhteiden määrittäminen on suoritettava vähintään kymmenen vuoden välein." IV LUKU Koneisto ja sähkölaitteet sekä ajoittain miehittämättömät koneistotilat 13 sääntö: Ohjauslaitteet Lisätään seuraava teksti 10 kohtaan: "Jos kyseinen voimanlähde on sähköinen, sähköenergian varalähteen on kyettävä palvelemaan peräsimen käyttöön tarvittavia apulaitteita vähintään 10 minuutin ajan." 16 sääntö: Sähköenergian päälähde Lisätään seuraava 3 kohta: "3) Jos purjehdusvalot toimivat yksinomaan sähköllä, niiden syötön on tapahduttava omasta erillisestä kytkintaulusta, ja valoja varten on oltava asianmukaiset valvontalaitteet." 17 sääntö: Sähköenergian varalähde Säännön 2 kohdan estämättä aluksissa, joiden pituus on 45 metriä tai enemmän, sähköenergian varalähteen on kyettävä palvelemaan kyseisessä säännössä lueteltuja laitteita vähintään 8 tunnin ajan. V LUKU Palosuojelu, palon havaitseminen, palonsammutus ja palontorjunta 22 sääntö: Koneistotilojen palonsammutuslaitteet Kyseisen säännön määräysten estämättä kaikkiin A-kategorian koneistotiloihin on asennettava kiinteä palonsammutusjärjestelmä. 40 sääntö: Koneistotilojen palonsammutuslaitteet Kyseisen säännön määräysten estämättä kaikkiin A-kategorian koneistotiloihin on asennettava kiinteä palonsammutusjärjestelmä. LIITE V VAATIMUSTENMUKAISUUSTODISTUS-, VAPAUTUSTODISTUS- JA VARUSTELUETTELOLOMAKKEET VAATIMUSTENMUKAISUUSTODISTUS >KAAVION ALKU> Tätä vaatimustenmukaisuustodistusta täydentää varusteluettelo>KAAVION LOOPU> >VIITTAUS KAAVIOON> >KAAVION ALKU> (Virallinen sinetti) (Valtio) myönnetty uudelle/olemassa olevalle (1) kalastusalukselle . (jäsenvaltion toteuttamien asiaa koskevien toimenpiteiden nimi) määräysten nojalla todistuksena siitä, että jäljempänä mainittu alus on yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän, annetun neuvoston direktiivin 97/. . ./EY vaatimusten mukainen, hallituksen valtuuttamana todistuksen on myöntänyt. . (jäsenvaltion täydellinen virallinen nimi) . . (neuvoston direktiivin 94/57/EY säännösten mukaisesti hyväksytyn toimivaltaisen laitoksen täydellinen virallinen nimi) Aluksen nimi Tunnusnumerot tai -kirjaimet Rekisteröintisatama Pituus (2) Rakentamista tai huomattavaa muutosta (3) koskevan sopimuksen tekopäivä:. Päivämäärä, jona köli laskettiin tai alus oli vastaavassa rakennusvaiheessa (3): . Luovutuspäivä tai huomattava muutostyön valmistumispäivä (3): . (1) Tarpeeton yliviivataan 2 artiklan 2 kohdan ja 2 artiklan 3 kohdan määritelmien mukaisesti.(2) 2 artiklan 7 kohdassa määritelty pituus.(3) 2 artiklan 2 kohdan määritelmien mukaisesti. (Lomakkeen kääntöpuoli) Ensimmäinen katsastus: TÄTEN TODISTETAAN, ETTÄ: 1. alus on katsastettu vuoden 1993 Torremolinoksen pöytäkirjan liitteessä olevan I luvun 6 säännön 1 kohdan a alakohdan mukaisesti, 2. katsastuksessa kävi ilmi seuraavaa: 1. alus on täysin neuvoston direktiivin 97/. . ./EY vaatimusten mukainen, ja 2. aluksen kuhunkin toimintaolosuhteeseen liittyvä suurin sallittu kulkusyväys on merkitty hyväksyttyyn vakavuusasiakirjaan, joka on päivätty . . . . . . . . . . . . . . . . . . . . . . . . . , 3. vapautustodistus on/ei ole (1) myönnetty. Tämä todistus on voimassa . . . . . . . . . . . . . . . . . . . . . . . . . saakka, jollei I luvun 6 säännön 1 kohdan b alakohdan ii alakohdan, b alakohdan iii alakohdan ja c alakohdan mukaisista katsastuksista muuta johdu. Myönnetty . . (Todistuksen myöntämispaikka) (Myöntämispäivä) . (Todistuksen myöntävän virkailijan allekirjoitus) ja/tai (Myöntävän viranomaisen sinetti) Jos todistuksessa on virkailijan allekirjoitus, lisätään seuraava kohta: Allekirjoittanut ilmoittaa olevansa kyseisen jäsenvaltion valtuuttama allekirjoittamaan tämän todistuksen. . (Allekirjoitus) (1) Tarpeeton yliviivataan. (Lomakkeen seuraava sivu) Todistuksen voimassaoloajan määräaikaista jatkamista koskeva hyväksymismerkintä sovellettaessa I luvun 11 säännön 1 kohtaa: Tämä todistus on voimassa I luvun 11 säännön 1 kohdan mukaisesti . . . . . . . . . . . . . . . . . . . . . . . . . saakka. Allekirjoitus: . (Merkinnän antavan valtuutetun virkailijan allekirjoitus) Paikka: . Päivämäärä: . (Myöntävän viranomaisen sinetti tai leima) Todistuksen voimassaoloajan jatkamista katsastussatamaan saapumiseen asti tai määräaikaisesti koskeva hyväksymismerkintä sovellettaessa I luvun 11 säännön 2 tai 4 kohtaa: Tämä todistus on voimassa I luvun 11 säännön 2 kohdan/I luvun 11 säännön 4 kohdan (1) mukaisesti . . . . . . . . . . . . . . . . . . . . . . . . . saakka. Allekirjoitus: . (Merkinnän antavan valtuutetun virkailijan allekirjoitus) Paikka: . Päivämäärä: . (Myöntävän viranomaisen sinetti tai leima) (1) Tarpeeton yliviivataan.>KAAVION LOOPU> EHDOTUS NEUVOSTON PERUSTELUIKSI I JOHDANTO Komissio antoi 12 päivänä heinäkuuta 1996 neuvoston käsiteltäväksi perustamissopimuksen 84 artiklan 2 kohtaan perustuvan ehdotuksen neuvoston direktiiviksi yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän (1). Euroopan parlamentti antoi lausuntonsa ensimmäisessä käsittelyssä 24 päivänä huhtikuuta 1997 (2). Talous- ja sosiaalikomitea antoi lausuntonsa 27 päivänä marraskuuta 1996 (3). Neuvosto vahvisti yhteisen kantansa perustamissopimuksen 189 c artiklan mukaisesti 30 päivänä kesäkuuta 1997. II EHDOTUKSEN TARKOITUS Tämän ehdotuksen tarkoituksena on ottaa käyttöön yhdenmukaistettu turvallisuusvaatimusjärjestelmä, jota sovelletaan yhteisön vesillä toimintaa harjoittaviin kalastusaluksiin, joiden pituus on 24 metriä tai enemmän, siten, että: - yhteisössä rekisteröityjen tai yhteisön vesillä toimintaa harjoittavien alusten vaaditaan noudattavan kalastusalusten turvallisuutta koskevaan kansainväliseen yleissopimukseen 2 päivänä huhtikuuta 1993 tehdyn Torremolinoksen pöytäkirjan määräyksiä, Torremolinoksen pöytäkirjan liite sisältää pöytäkirjan soveltamisalaa koskevat määräykset, vapautukset ja vastaavuudet, kalastusalusten katsastukset ja todistuskirjat (I luku), niiden rakenne ja varusteet (II luku), vakavuus (III luku), koneisto ja sähkölaitteet (IV luku), palosuojelu, palon havaitseminen, palonsammutus ja -torjunta (V luku), laivaväen suojelu (VI luku), hengenpelastuslaitteet ja -järjestelyt (VII luku), hätätilanteissa noudatettavat menettelyt (VIII luku), radioliikenne (IX luku) ja aluksen navigointilaitteet (X luku). - laajennetaan Torremolinoksen pöytäkirjan tietyt vaatimukset, joita sovelletaan ainoastaan yli 45 metrin pituisiin aluksiin, koskemaan kalastusaluksia, joiden pituus on 24 ja 45 metrin välillä ja jotka on rakennettu 1 päivän tammikuuta 1999 jälkeen, - asetetaan joitakin yleisiä ja alueellisia vaatimuksia Torremolinoksen pöytäkirjaan sisältyvien vaatimusten lisäksi, kuten vaatimus noudattaa hyväksytyn laitoksen (luokituslaitoksen) standardeja tai jäsenvaltioiden hallintojen vastaavia sääntöjä, - käytetään komitologiamenettelyä, yhdenmukaistettujen tulkintojen tekemiseksi niistä pöytäkirjan noin 200 määräyksestä, joista päättäminen on jätetty sopimuspuolten lippuvaltioiden hallintojen harkintavaltaan. III YHTEISEN KANNAN ERITTELY Neuvoston vahvistama yhteinen kanta vastaa laajalti komission ehdotusta. Direktiiviehdotusta sovelletaan kalastusaluksiin, joiden pituus on 24 metriä tai enemmän ja jotka: - purjehtivat jäsenvaltion lipun alla ja on rekisteröity yhteisössä, tai - harjoittavat toimintaa jonkin jäsenvaltion sisäisillä aluevesillä tai aluemerellä, tai - purkavat saaliinsa jäsenvaltion satamaan (1 artikla ja 3 artiklan 5 kohta). Direktiiviehdotuksen 3 artiklassa eritellään vaatimukset, jotka tällaisten kalastusalusten on täytettävä: - Kalastusalusten on oltava Torremolinoksen pöytäkirjan mukaisia, jollei direktiiviehdotuksen liitteessä I toisin säädetä (3 artiklan 1 kohta). Liitteessä I muutetaan pääasiassa pöytäkirjan liitteessä olevien I, IV, VII ja IX luvun tiettyjen määräysten soveltamispäivämääriä. - Uusien kalastusalusten, joiden pituus on 24 ja 45 metrin välillä, on oltava pöytäkirjan IV, V, VII ja IX luvun niiden vaatimusten mukaisia, joita sovelletaan aluksiin, joiden pituus on 45 metriä tai enemmän (3 artiklan 2 kohta). Direktiiviehdotuksen liitteessä II myönnetään kuitenkin joitain helpotuksia kyseisille aluksille. - Tietyillä alueilla toimintaa harjoittavien kalastusalusten on oltava kyseisiä alueita koskevien alueellisten ja paikallisten määräysten mukaiset ("pohjoiset" ja "eteläiset" alueelliset määräykset), kuten määritellään tämän direktiivin liitteessä III (3 artiklan 3 kohta; liite III). - Kalastusalusten on oltava direktiiviehdotuksen liitteessä IV säädettyjen lisäturvallisuusvaatimusten mukaiset (3 artiklan 4 kohta). Direktiiviehdotuksessa annetaan kuitenkin myös mahdollisuus poiketa yleisistä säännöistä. Jäsenvaltio tai jäsenvaltioiden ryhmä voi komitologiamenettelyn valvonnan alaisena toteuttaa: - erityisiä turvallisuustoimenpiteitä, jotka on lisättävä tämän direktiivin liitteeseen III, erityisten paikallisten olosuhteiden huomioon ottamiseksi (4 artiklan 1 kohta), - toimenpiteitä, joihin sisältyy vapautuksia, tietyissä olosuhteissa sellaisten alusten osalta, jotka harjoittavat kalastusta ainoastaan kyseisten jäsenvaltioiden rannikkojen läheisyydessä (4 artiklan 2 kohta), - toimenpiteitä vastaavuuksien myöntämiseksi tietyille varusteille, materiaaleille, laitteille ja laitteistoille, jotka ovat vähintään yhtä tehokkaita kuin tässä direktiivissä vaaditut (4 artiklan 3 kohta). Direktiiviehdotuksessa vaaditaan myös, että uudet ja olemassa olevat kalastusalukset ovat rungon, pää- ja apukoneiston sekä sähkö- ja automatiikkalaitteistojen suunnittelun, rakentamisen ja huollon osalta hyväksytyn laitoksen standardien tai kansallisten hallintojen käyttämien vastaavien sääntöjen mukaiset (5 artikla). Jäsenvaltioiden on lisäksi suoritettava katsastuksia sen varmistamiseksi, että kalastusalukset täyttävät tämän direktiiviehdotuksen vaatimukset, sekä vaatimustenmukaisuustodistusten, varusteluetteloiden ja vapautustodistusten myöntämiseksi ja uusimiseksi liitteessä V esitettyjen mallien mukaisesti (6 artikla). Tämän direktiivin täysimääräisen soveltamisen varmistamiseksi kalastusalukset ovat satamavaltion valvonnan alaisia Torremolinoksen pöytäkirjan 4 artiklan mukaisesti (7 artikla). Komitologiamenettelyä käyttäen voidaan antaa säännöksiä muun muassa Torremolinoksen pöytäkirjan niiden määräysten yhdenmukaistetun tulkinnan varmistamiseksi yhteisössä, jotka on jätetty hallintojen harkintavaltaan (8 ja 9 artikla). Lopuksi jäsenvaltioita vaaditaan luomaan seuraamusjärjestelmä niiden kansallisten määräysten rikkomisen varalta, jotka on annettu tämän direktiivin nojalla (11 artikla). IV EUROOPAN PARLAMENTIN TARKISTUKSET Euroopan parlamentti ei ensimmäisessä käsittelyssään 24 päivänä huhtikuuta 1997 tehnyt yhtään tarkistusta komission ehdotukseen. V NEUVOSTON TARKISTUKSET KOMISSION EHDOTUKSEEN JOHDANTO-OSA Neuvosto laati koko johdanto-osan uudelleen lyhentäen sitä huomattavasti siten, että johdanto-osan kappaleissa perusteltaisiin ja selitettäisiin direktiiviä eikä toisteta artiklojen sisältöä. Neuvosto lisäsi myös johdanto-osaan joitain kappaleita tekstiin lisättyjen uusien säännösten vuoksi. ARTIKLAT Muutamien sellaisten toimituksellisten muutosten lisäksi, jotka parantavat tekstin rakennetta ja luettavuutta, neuvosto päätti tarkistaa komission ehdotusta seuraavasti: 1 artikla (Tarkoitus) Neuvosto korvasi 1 kohdassa "sisäiset aluevedet tai aluevedet" ilmaisulla "sisäiset aluevedet tai aluemeri", kuten kaikissa muissa artikloissa, joissa käytetään tätä ilmaisua, noudattaakseen yleisesti kansainvälisessä merenkulun lainsäädännössä käytettyä terminologiaa. Neuvosto poisti myös nimenomaisesti muuta kuin kaupallista kalastusta harjoittavat virkistysalukset direktiiviehdotuksen soveltamisalasta. 2 artikla (Määritelmät) Neuvosto korvasi 1 kohdassa ("kalastusalus" tai "alus") komission ehdottaman tekstin, joka perustui turvallisuutta ja terveyttä koskevista vähimmäisvaatimuksista kalastusaluksilla tehtävässä työssä annettuun neuvoston direktiiviin 93/103/EY, laajemmalla tekstillä, joka perustuu Torremolinoksen pöytäkirjan 2 artiklaan. Neuvosto korvasi pääasiassa "joka on varustettu ja jota käytetään" (kaupalliseen kalastukseen) ilmaisulla "joka on varustettu tai jota käytetään . . . kaupallisessa tarkoituksessa", jotta soveltamisalaan sisällytetään: - kalastusalukset, joissa on pyydykset, mutta jotka eivät harjoita kalastusta, kuten uivat, jalostamot, jotka eivät käytä pyydyksiään ("varustettu"), - alukset, jotka harjoittavat kaupallista kalastustoimintaa, vaikka niitä ei ole varsinaisesti varustettu tätä tarkoitusta varten ("käytetään . . . kaupallisessa tarkoituksessa"). Neuvosto korvasi 2 kohdassa ("uusi kalastusalus") ilmaisun "1 päivänä tammikuuta 1998" ilmaisulla "1 päivänä tammikuuta 1999", joka vastaa tämän direktiivin täytäntöönpanopäivämäärään tehtyä muutosta (ks. 12 artikla). Neuvosto poisti 4 kohdasta ("Torremolinoksen pöytäkirja") viittauksen velvoittaviin IMOn päätöslauselmiin, koska kyseiset päätöslauselmat eivät ole erottamaton osa pöytäkirjaa. 3 artikla (Yleiset vaatimukset) Ottaen huomioon ne käytännön ongelmat, jotka liittyvät olemassa olevien kalastusalusten mukauttamiseen direktiiviehdotuksen vaatimusten mukaisiksi, neuvosto sääti 1 kohdassa eri täytäntöönpanopäivämäärät uusille (1 päivänä tammikuuta 1999) ja olemassa oleville (1 päivänä heinäkuuta 1999) aluksille. Direktiivin liitteessä I olevia aikaisempia päivämääriä on kuitenkin noudatettava ("jollei toisin säädetä"), koska ei haluta estää 1 päivänä helmikuuta 1999 voimaan tulevan maailmanlaajuisen merenkulun hätä- ja turvallisuusjärjestelmän (GMDSS) käyttöönottoa. Neuvosto lisäsi myös uuden 4 kohdan sekä vastaavan liitteen IV, jotta kalastusalusten edellytettäisiin noudattavan erityisiä lisäturvallisuusvaatimuksia. Nämä lisäturvallisuusvaatimukset lisättiin, jotta saavutetaan direktiivin ensisijainen tavoite, joka on yhtenäisten turvallisuusmääräysten asettaminen mahdollisimman korkealle tasolle kaikkialla yhteisössä. 4 artikla (Erityisvaatimukset, vapautukset ja vastaavuudet) Tekstin esitystavan parantamiseksi neuvosto yhdisti ehdotetut 4 (erityisvaatimukset), 5 (vapautukset) ja 6 (vastaavudet) artiklan yhdeksi artiklaksi, koska kaikkiin kyseisiin säännöksiin sovelletaan samaa menettelyä (joka sisältyy nyt 4 artiklan 4 kohtaan, vaikkakin sitä on hieman muutettu toimituksellisista syistä). Artiklan 1 kohdassa (erityisvaatimukset) neuvosto salli myös sen, että ryhmä jäsenvaltioita toteuttaa erityisiä paikallisia turvallisuustoimenpiteitä, koska paikalliset olosuhteet eivät välttämättä rajoitu yhteen jäsenvaltioon. Selvyyden vuoksi neuvosto lisäsi "ilmasto-olosuhteet" niistä paikallisista olosuhteista annettujen esimerkkien joukkoon, jotka oikeuttavat erityisvaatimusten asettamisen. Yhdenmukaisten turvallisuusmääräysten asettamisen takaamiseksi kaikkialla yhteisössä neuvosto lisäsi, että jäsenvaltion, joka haluaa asettaa erityisiä paikallisia vaatimuksia, on selkeästi näytettävä toteen tällaisten vaatimusten tarve. Toisaalta neuvosto poisti viittauksen yhteensopivuuteen tavaroiden ja palveluiden vapaata liikkuvuutta koskevien EY:n perustamissopimuksen periaatteiden kanssa, sillä yhteisön oikeutta on joka tapauksessa noudatettava. 5 artikla (Suunnittelu-, rakennus- ja huoltostandardit) Neuvosto hyväksyi komission ehdotuksen siltä osin, että uusien kalastusalusten pitäisi olla 22 päivänä marraskuuta 1994 annetussa direktiivissä 94/57/EY tarkoitetun "hyväksytyn laitoksen" määrittelemien soveltuvien standardien mukaiset. Neuvosto ei kuitenkaan hyväksynyt sitä, että säännöstä sovelletaan olemassa oleviin aluksiin, koska sen katsottiin olevan niille liian raskas. Neuvosto sääti sen sijaan, että kyseisten alusten on oltava ainakin sellaisten hyväksytyn laitoksen määrittelemien tai hallinnon käyttämien sääntöjen mukaiset, jotka ovat voimassa aluksen rakentamisvaiheessa. 6 artikla (Katsastukset ja todistuskirjat; entinen 8 artikla) Neuvosto muutti hieman todistuskirjojen myöntämistä ja katsastusten suorittamista koskevaa 1 kohtaa neuvoston direktiiviin 94/57/EY sisältyvien menettelyjen ja säännösten huomioon ottamiseksi. 7 artikla (Valvontasäännökset; entinen 9 artikla) Kyseinen 7 artikla laadittiin kokonaan uudestaan, jotta voidaan vastata selkeästi kysymykseen siitä, pitäisikö valvonnan koskea direktiivin säännösten vai Torremolinoksen pöytäkirjan määräysten soveltamista. Tehtiin ero seuraavien välillä: - jäsenvaltion lipun alla purjehtivien alusten tarkastus ja kolmannen valtion lipun alla purjehtivien alusten tarkastus, - niiden alusten tarkastus, jotka harjoittavat toimintaa sisäisillä aluevesillä tai aluemerellä tai purkavat saaliinsa yhteisön satamaan, ja niiden alusten tarkastus, jotka eivät harjoita toimintaa sisäisillä aluevesillä tai aluemerellä, eivätkä pura saalistaan yhteisön satamaan. Tämä uusi sanamuoto takaa sen, että jäsenvaltioiden oikeudet ja velvollisuudet ovat tämän artiklan nojalla jäsenvaltioiden kansainvälisten oikeudellisten velvoitteiden, erityisesti Torremolinoksen pöytäkirjan 4 artiklan mukaiset (jossa määrätään, että alus on tarkastettava, kun se on toisen sopimuspuolen satamassa) sekä Yhdistyneiden Kansakuntien merioikeusyleissopimuksen 17 artiklan mukaiset (jossa määrätään, että aluksilla on "oikeus viattomaan kauttakulkuun aluemerellä"). 8 artikla (Mukautukset; entinen 10 artikla) Neuvosto laati uudelleen ehdotetun artiklan, koska se piti komitealle annettua toimivaltaa liian suurena ja katsoi sen ylittävän selvästi perustamissopimuksen 155 artiklan neljännessä luetelmakohdassa tarkoitetun täytäntöönpanovallan. Tästä syystä neuvosto: - korvasi kyseisen artiklan otsikossa sanan "tarkistukset" sanalla "mukautukset", - lisäsi ilmaisun "siinä määrin kuin on tarpeen niiden johdonmukaisen täytäntöönpanon varmistamiseksi yhteisössä" a alakohdan ensimmäiseen luetelmakohtaan, - korvasi a alakohdan toisen ja kolmannen luetelmakohdan ilmaisulla "tämän direktiivin täytäntöönpanemiseksi laajentamatta sen soveltamisalaa", ja - ilmoitti selvästi ne artiklat, jotka voidaan mukauttaa komiteassa b alakohdan mukaisesti. 9 artikla (Komitea; entinen 11 artikla) Koska komitealle annetaan 8 artiklan nojalla tärkeitä tehtäviä, neuvosto korvasi 2 kohdassa neuvoa-antavan komitean menettelyn III a vaihtoehdon sääntelykomitealla. Artiklaehdotuksen otsikkoa muutettiin vastaavasti. 10 artikla (IMOlle tehtävä ilmoitus; entinen 12 artikla) Neuvosto sopi siitä, että komission lisäksi myös "neuvoston puheenjohtajavaltio" ilmoittaa IMOlle tämän direktiivin antamisesta, koska yhteisö ei ole Torremolinoksen pöytäkirjan sopimuspuoli. 11 artikla (Seuraamukset; entinen 13 artikla, 2 kohta) Kyseinen määräys siirrettiin tähän uuteen 11 artiklaan, jotta varmistetaan, että sitä koskee 12 artiklan 1 kohta, jossa annetaan jäsenvaltioiden tehtäväksi tämän direktiivin noudattamisen edellyttämien lakien, asetuksien ja hallinnollisten määräysten, seuraamusjärjestelmä mukaan lukien, voimaan saattaminen. 12 artikla (Täytäntöönpano; entinen 13 artiklan 1 ja 3 kohta) Tämän direktiivin todennäköisen voimaantulopäivän huomioon ottaen neuvosto muutti sen täytäntöönpanopäivämäärää 1 päivästä tammikuuta 1998 1 päivään tammikuuta 1999. LIITE I Neuvosto poisti IX luvun 1 säännöstä 1 kohdan ensimmäisen virkkeen, koska se oli täysin sama kuin Torremolinoksen pöytäkirjassa. LIITE II Neuvosto poisti otsikosta "mutta vähemmän kuin 45 metriä", sillä alusten, joiden pituus on yli 45 metriä, on oltava joka tapauksessa Torremolinoksen pöytäkirjan mukaiset. Neuvosto lisäsi V luvun C osan 35 sääntöön kaksi tarkistusta turvallisuustason parantamiseksi. Neuvosto poisti VII luvun 13 säännöstä 2 kohtaan ehdotetun tarkistuksen, koska siinä viitattiin olemassa oleviin aluksiin, vaikka liite II koskee vain uusia aluksia. Sama säännös sisältyy jo liitteeseen I. Samoista syistä neuvosto poisti IX luvun 1 säännöstä toisen virkkeen, sekä 3 sääntöön tehdyn mukautuksen. LIITE III Pohjoisten alueellisten määräysten osalta neuvosto korvasi A osan 1 kohdassa soveltamisalueen "vesistöt 60. pohjoisen leveysasteen pohjoispuolella lukuun ottamatta ltämerta" yksityiskohtaisemmalla määritelmällä, johon liittyy liitteeseen III lisätty kartta, ottaen täten huomioon kyseisen alueen maantieteelliset erikoispiirteet. Ehdotuksen A osan 5 kohdan, vaatimusta, jonka mukaisesti aluksen jokaisessa pelastusveneessä, valmiusveneessä ja pelastuslautassa on oltava satelliittivälitteinen hätäradiopoiju (EPIRB), pidettiin liian raskaana, ja tämän vuoksi se poistettiin. Neuvosto oli sitä mieltä, että tutkavastaanotin, joka pystyy toimimaan 9 gigahertsin taajuuskaistalla, riittää täyttämään tämän säännöksen tavoitteen eli sen, että pelastuspalvelu kykenee paikantamaan kaikki vedessä olevat pelastusveneet ja -lautat, ja tämän vuoksi neuvosto lisäsi VII luvun 14 sääntöön liittyvän uuden kohdan, jossa vaaditaan pelastusveneiden, valmiusveneiden ja pelastuslauttojen varustamista tutkavastaanottimella. Neuvosto poisti ehdotetun 10 kohdan (radiosuuntimislaitteet). Koska edellä mainitulla tutkavastaanottimella on mahdollista paikantaa pelastusveneet ja -lautat, 10 kohdan lisävaatimus aiheuttaisi tarpeettoman taloudellisen rasitteen kalastusaluksille turvallisuustasoa kuitenkaan parantamatta. Eteläisiä alueellisia määräyksiä koskevasta B osasta poistettiin ehdotettu 3 kohta hengenpelastukseen tarkoitetuista radiolaitteista alle 45 metrin pituisissa aluksissa, koska kyseinen säännös sisältyy jo liitteeseen II, jota sovelletaan myös eteläisiin alueisiin. Poistettiin B osasta ehdotettu 5 kohta (radioviestintä - määritelmät), koska IMOn yleissuunnitelma ei aina välttämättä ole ajan tasalla, eikä alusten varusteita pidä tehdä riippuvaisiksi siitä, ovatko IMOn sopimuspuolet täyttäneet raportointivelvoitteensa. LIITE IV (uusi) Neuvosto lisäsi uuden liitteen IV, jossa edellytetään, että kalastusalukset ovat erityisten lisäturvallisuusvaatimusten mukaiset. Nämä vaatimukset lisättiin, jotta saavutetaan direktiivin ensisijainen tavoite, joka on yhdenmukaisten turvallisuusmääräysten asettaminen yhteisössä mahdollisimman korkealle tasolle (ks. edellä 3 artiklan 4 kohtaa koskevat huomautukset). (1) EYVL N:o C 292, 4.10.1996, s. 29. (2) EYVL N:o C 150, 19.5.1997, s. 31. (3) EYVL N:o C 66, 3.3.1997, s. 31.